490 
IV BERNATSKY JENŐ 
oldalrügy van. Ebből a legfelső oldalrügyből lesz a jövő évi hajtás, melynek 
első allevele az eddigiekhez képest 1 .4 állású. Eddig a tengely erősen duz¬ 
zadt s a rhizomának gömbalakú, évi hajtását alkotja. Az ötödik allevél fölött 
következő internodium az eddigiektől eltérően hosszúra nyúlik, karcsú, hen¬ 
geralakú: a földfölötti szár első szártagját képezi. Az első szárcsomón adott 
esetben egy örvben álló három tartólevelet * találunk s mindegyik fölött 
egy-egy oldalrügy van, fölöttük a vizsgált esetben még több, csavaros, 
váltakozó állású tartólevelet és mindegyikben egy-egy rügyet találtam 
(4. ábra b és c). A szár oldalrügyei nem mind egyenlők, hanem az alsób¬ 
bak, nevezetesen az örvben állók és még egynéhány rügy erősebb, na¬ 
gyobb mint a többi és hozzá tagoltak, mig a többi kisebb és egyetlen egy 
tagból áll. A nagyobb rügyek mindegyike csupán tartólevélből és a többi 
kisebb rügyhöz hasonló egytagú, gyenge, másodlagos, illetőleg harmad- 
lagos elágazás utján származott oldalrügyből áll. A rügyek mind még 
igen zsengék, szöveteik még közelitőleg merisztematikusak ; azonban az 
összes levélképletek erősen differencziálódott szövetüek, az alsóbbak 3- 
vagy 5-erűek, a felsőbbek 1- vagy 3-erűek. A levélképletek már nem is 
nőnek ezentúl nagyot, ellenben azok az egytagú oldalrügyek csak ezentúl 
indulnak intenzivebb növekedésnek s a leveleket nagyságra nézve csak¬ 
hamar túlhaladják. 
Mindebből tisztán látható, hogy mi az igazi levélképlet és mi az 
igazi szárképlet. Azokat a zsenge kis rügyeket senki sem tekintheti levél¬ 
képleteknek, azok tisztára szárképletek, csakhogy csökevényesek és utólag 
lemezalakot öltenek, t. i. phylloeladiumokká válnak. 
5. Ha azt kérdezzük, hogy a phyllocladium milyen helyet foglal el 
a növény testének morphologiai szervezetében, arra már az eddigiekből 
is megalkothatjuk a választ; de legkönnyebben az az eset vezet reá, a hol 
egy örvben több oldalág, még pedig rendes ág és phyllocladium vegyesen 
fordul elő. Ilyet a Ruscus aculeatus fiatalabb szárain ismételten találtam. 
Idősebb növények szárain több örv is vau, mely egészen 4 tagú lehet. 
Fiatalabb növények szárain azonban egy örvben rendes ág és phyllocla¬ 
dium is akad, még pedig 4 tagú örvben lehet három vagy kevesebb ág 
és egy vagy több phyllocladium, sőt akár egy ág és három phyllocladium 
is lehet egy örvben. Világos, hogy itt a phyllocladium rendes ág helyét 
foglalja el. így könnyen felismerhető az, hogy a Ruscus-phyllocladium 
nem egyébb, mint egytagú oldalág, a csúcsállásúak kivételével, melyek a 
hajtás utolsó tagját alkotják. 
6. Mind a Danaë racemosa, mind a Semele androgyna nevű, a 
* A rhizoma levélképleteit következetesen alleveleknek, a szár levélképleteit 
pedig tartóleveleknek jelzem, tévedés elkerülése végett. 
